ETA:n sekakomitean päätös N:o 153/2003, tehty 7 päivänä marraskuuta 2003, ETA-sopimuksen liitteen XI (Telepalvelut) ja liitteen XIV (Kilpailu) muuttamisesta



Virallinen lehti nro L 041 , 12/02/2004 s. 0045 - 0046



ETA:n sekakomitean päätös N:o 153/2003, tehty 7 päivänä marraskuuta 2003, ETA-sopimuksen liitteen XI (Telepalvelut) ja liitteen XIV (Kilpailu) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XI muutettiin 20 päivänä kesäkuuta 2003 tehdyllä ETA:n sekakomitean päätöksellä N:o 80/2003(1). (2) Sopimuksen liite XIV muutettiin 20 päivänä kesäkuuta 2003 tehdyllä ETA:n sekakomitean päätöksellä N:o 82/2003(2). (3) Kilpailusta sähköisten viestintäverkkojen ja -palvelujen markkinoilla 16 päivänä syyskuuta 2002 annettu komission direktiivi 2002/77/EY(3) olisi otettava osaksi sopimusta. (4) Direktiivillä 2002/77/EY kumotaan 25 päivästä heinäkuuta 2003 komission direktiivi 90/388/ETY(4), joka on osa sopimusta ja joka näin ollen olisi poistettava sopimuksesta, ON PÄÄTTÄNYT SEURAAVAA: 1 artikla Muutetaan sopimuksen liite XI seuraavasti: 1. Lisätään 5cf kohdan (Euroopan parlamentin ja neuvoston päätös N:o 676/2002/EY) jälkeen kohta seuraavasti: "5cg. 32002 L 0077: komission direktiivi 2002/77/EY, annettu 16 päivänä syyskuuta 2002, kilpailusta sähköisten viestintäverkkojen ja -palvelujen markkinoilla (EYVL L 249, 17.9.2002, s. 21)(5). Tätä sopimusta sovellettaessa direktiiviä koskevat seuraavat mukautukset: Direktiivin 7 artiklan 2 kohdassa ilmaisulla 'perustamissopimuksen kilpailusääntöjen' tarkoitetaan ilmaisua 'ETA-sopimuksen kilpailusääntöjen'." 2. Poistetaan 3 kohdan (komission direktiivi 90/388/ETY) teksti 25 päivästä heinäkuuta 2003 lukien. 2 artikla Muutetaan sopimuksen liite XIV seuraavasti: 1. Lisätään 13 kohdan (komission direktiivi 90/388/ETY) jälkeen kohta seuraavasti: "13a. 32002 L 0077: komission direktiivi 2002/77/EY, annettu 16 päivänä syyskuuta 2002, kilpailusta sähköisten viestintäverkkojen ja -palvelujen markkinoilla (EYVL L 249, 17.9.2002, s. 21). Tätä sopimusta sovellettaessa direktiiviä koskee seuraava mukautus: Direktiivin 7 artiklan 2 kohdassa ilmaisulla 'perustamissopimuksen kilpailusääntöjen' tarkoitetaan ilmaisua 'ETA-sopimuksen kilpailusääntöjen'." 2. Poistetaan 13 kohdan (komission direktiivi 90/388/ETY) teksti 25 päivästä heinäkuuta 2003 lukien. 3 artikla Direktiivin 2002/77/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 8 päivänä marraskuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 5 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 7 päivänä marraskuuta 2003. ETA:n sekakomitean puolesta Puheenjohtaja H. S. H. Prinz Nikolaus von Liechtenstein (1) EUVL L 257, 9.10.2003, s. 31. (2) EUVL L 257, 9.10.2003, s. 37. (3) EYVL L 249, 17.9.2002, s. 21. (4) EYVL L 192, 24.7.1990, s. 10. (5) Annettu ainoastaan tiedoksi. Soveltamisesta ks. liite XIV. (6) Valtiosäännön asettamat vaatimukset on ilmoitettu.